Пэтра

Пэ́тра (па-арабску: البتراء‎ — Аль-Батра, па-старажытнагрэцку: Πέτρα — скала) — старажытны горад у паўднёвай Ярданіі, у мугафазе Маан. Славуты сваёй скальнай архітэктурай(en) і вадаправоднай сыстэмай. Часам Пэтру яшчэ называюць Ружовым горадам з-за колеру камянёў, зь якіх выразаныя ягоныя пабудовы. Атаясамліваецца са сталіцай Ідумэі (Эдома); праўдападобней жа заснаваная ў 4 стагодзьдзі да н. э. як сталіца Набатэйскага царства. Разьмешчаны на вышыні больш за 900 мэтраў над узроўнем мора й 660 мэтраў над навакольнай мясцовасьцю, далінай Аравы, у натуральна ўмацаванай даліне Вадзі Муса («Даліна Майсея»). Праход у даліну толькі празь цясьніны, разьмешчаныя на поўначы й на поўдні, тады як з усходу й захаду скалы строма абрываюцца, утвараючы натуральныя сьцены да 60 мэтраў у вышыню. Іншым буйным цэнтрам набатэйскай цывілізацыі была Хегра. 6 сьнежня 1985 улучаная ў сьпіс сусьветнае спадчыны ЮНЭСКО, у 2007 годзе выбрана адным з новых цудаў сьвету. Зьяўляецца сымбалем Ярданіі і яе найбольш наведваным турыстычным аб’ектам. Крыніцы Вонкавыя спасылкі Пэтра ў 3D ВікіВандроўка (анг.)